**שאהד-129** (בפרסית: **شاهد ۱۲۹**) הוא כטב"ם תוצרת HESA עבור משרד ההגנה האיראני שהוצג לראשונה בספטמבר 2012 על ידי אמיר חאג'י-זאדה שכיהן כמפקד חיל האוויר והחלל של משמרות המהפכה האסלאמית. הוא מסוגל לבצע פעולות איסוף מודיעין ותקיפה, כמו גם לטוס במשך 24 שעות ברציפות. הוא הכטב"מ הראשון שפותח באיראן לגובה בינוני לטווח ארוך.

פיתוח
-----

שאהד-129 דומה בתצורתו לכטב"ם הישראלי הרמס 450, אך גדול יותר. הוא ככל הנראה מבוסס על הכטב"ם האמריקאי MQ9 Reaper[דרוש מקור].
פיתוח המערכת החל בשנת 2007. רכיבים שלו פותחו באוניברסיטת מאלכ-אשתר ומכון מחקר שאהד. תצורתו הסופית נקבעה בתעשייה האיראנית HESA. ביולי 2012 הוצג לראשונה במשחק המלחמה "הנביא הגדול 7", לצד כטב"מים נוספים.

הכטב"ם אינו נדרש לקשר ישיר עם תחנת השליטה והבקרה אלא עושה שימוש במערכת טייס אוטומטי, דומה לזו המשמשת בכטב"ם הכראר, כאשר מסלול הטיסה מוגדר מראש בנ"צים. גורמים צבאיים איראניים רשמים טוענים שהשאהד-129 מגדיל את יכולת התקיפה והשרידות בגבולות המדינה של איראן - המפרץ הפרסי ומפרץ עומאן.

הכטב"ם מסוגל לשאת טילי "סדיד-1", מה שהופך אותו לכטב"ם האיראני השני המסוגל לבצע משימה זו לאחר ה"כראר". בהתבסס על יכולת זו מוערך כי אורך מוטת הכנפיים שלו הוא 16 מטר ואורך כנפיו הוא כ-8 מ'.

בספטמבר 2013 איראן החלה בייצור סדרתי של כטב"ם השאהד-129. הוא הוצג כאשר הוא נושא 4 טילים ("סדיד") הטעונים במשגר דו-קני תחת כנפיו. מקורות איראנים מעריכים שהכטב"ם יכול לשאת מעל 8 פצצות ומעוצב לפגוע במטרות ניידות ונייחות.

על בסיסו פותח שאהד 149 שהחל לפעול בשנת 2022.

פעילות מבצעית
-------------

שאהד 129 טס מעל דמשק, אפריל 2014
ב-6 באוקטובר 2012, חדר למדינת ישראל כטב"ם ושהה מעל 20 דקות (על פי טיימס כ-3 שעות) בדרום ישראל (ומעל דימונה), עד אשר הופל על ידי חיל האוויר הישראלי באמצעות מטוס מדגם F-16I. על פי פרסום בעיתון הבריטי ה"סאנדיי טיימס", מוערך כי הכטב"מ שחדר שייך לחזבאללה היה מדגם שאהד-129. הדיווח לא אושר מפי גורמים רשמיים במערכת הביטחון.

ב-10 באפריל 2014, כוחות הצבא הסורי החופשי טענו כי צפו בכטב"ם מסוג זה טס מעל דמשק.

ב-14 בספטמבר 2017 מטוס אמריקאי מסוג F-15E הפיל כטב"ם מדגם שהאד 129 שהיה ברשות הכוחות התומכים במשטר אסד בסוריה ליד העיר א-תנף שבסוריה.

ב-28 בינואר 2020 כטב"ם מדגם שאהד 129 התרסק בצפון מערב איראן, במחוז ח'וזסתאן.

גלריה
-----

* אף הכטב"םאף הכטב"ם
* שאהד 129 UCAV (דור ראשון) עם פצצות סדיד-345 מקדימה ו-סדיד-1 ATGMs מאחורשאהד 129 UCAV (דור ראשון) עם פצצות סדיד-345 מקדימה ו-סדיד-1 ATGMs מאחור
* זנב הכטב"םזנב הכטב"ם
* שאהד 129 עם מצלמת גימבל וטילי נ"ט סדיד-1שאהד 129 עם מצלמת גימבל וטילי נ"ט סדיד-1
* שאהד 129 (דור שני)שאהד 129 (דור שני)

קישורים חיצוניים
----------------

ויקישיתוף מדיה וקבצים בנושא **שאהד 129** בוויקישיתוף
* העיצוב ישראלי, הייצור איראני? - IsraelDefense, אוקטובר 2012

* איראן חשפה מל"ט: "המעצמות יוכו בתדהמה", באתר ynet, 27 בספטמבר 2013

**תמונות**: תמונה 1, תמונה 2, תמונה 3, תמונה 4

הערות שוליים
------------

1. ↑  דיווח: "מל"ט חיזבאללה תיעד את ההכנות לתרגיל ישראל-ארה"ב", באתר ‏מאקו‏, 14 באוקטובר 2012
2. ↑
3. ↑  "Iranian experts make Liko radar-evading drone" Press TV, 23 בספטמבר 2012
4. ↑  Iran unveils ‘Epic’ new drone Russia Today, 10 במאי 2013
5. ↑  Asr-e Iran
6. ↑  הצגת הכטב"ם במסגרת "הנביא הגדול 7"
7. ↑  FARS NEWS 1, שנת 2013
8. ↑  FARS NEWS 2, שנת 2013
9. ↑  FARS NEWS 3, שנת 2013
10. ↑  דיווח: המטוס של חיזבאללה תיעד הכנות לתרגיל צבאי, באתר וואלה!‏, 14 באוקטובר 2012
11. ↑  נמשכת: האם המל"ט שיורט יוצר במערב?, אוקטובר 2012
12. ↑  Iranian Shahed 129 drone appears over Damascus, אפריל 2014
13. ↑  סוריה: מטוס F-15E אמריקני הפיל כטמ"מ מדגם 'שאהד 129' איראני, 14 בספטמבר 2017
14. ↑  איראן: מל"ט צבאי התרסק בשטח מחוז עשיר בנפט, באתר ‏מאקו‏, 29 בינואר 2020